Delta Holding

Delta Holding, հոլդինգային ընկերություն, որի գործունեության հիմնական ուղություններն են գյուղատնտեսական ոլորտի և սննդի արդյունաբերությունը, ինչպես նաև ապրանքների ներմուծումը և արտահանումը, տարածումը, օտարերկրյա ընկերությունների ներկայացուցչությունը, ավտոմեքենաների վաճառքը և զարգացումը անշարժ գույքի շուկայում։


== Նկարագրություն ==
Ընկերությունը հիմնադրվել է 1991 թվականի փետրվարի 4-ին, Միրոսլավ Միշկովիչի կողմից։ Delta Holding-ին է պատկանում Բելգրադի նավահանգստի բաժնետոմսերի մեծ փաթեթը։ Ընկերությունում աշխատում է շուրջ 3,400 մարդ, և այն Սերբիայի խոշորագույն ոչ պետական ​​գործատուներից է։ Սերբիայի արտաքին շուկայում ունեցած ակտիվ դիրքորոշման շնորհիվ ընկերությունը հաջողության է հասել միջազգային ընկերությունների հետ համագործակցության բնագավառում։ Սերբական ընկերության հիմնական գործնկերներն են՝ British American Tobacco, BASF, Syngenta, Honda, BMW, Generali Group, InterContinental Hotels Group, Bayer, Beiersdorf:
2011 թվականի մարտին Delta Holding-ը իր Maxi  դուստր ընկերությունը (Սերբիայի ամենամեծ  սուպերմարկետների ցանծը) փոխանցել է բելգիական Delhaize Group ընկերությանըза 932,5 մլն եվրոյով։ 2014 թվականի մայիսին Assicurazioni Generali  ընկերությունը գնել է Սերբիայի մեծությամբ երկրորդ Delta Generali ապահովագրական ընկերության մնացած բաժնետոմսերը։


== Ընկերության կառուցվածքը ==
Delta Holding ներառում է 4 ստորաբաժանումներ՝

Delta Agrar Group — զբաղվում է սննդի և գյուղատնտեսական ապրանքների արտադրությամբ։ Ընկերության այդ ճյուղը զբաղվում է բանջարեղենի, մրգերի և հացահատիկի աճեցմամբ, վաճառքով ու վերամշակմամբ, ֆերմերությամբ և ձկնաարդյունաբերությամբ։ Դրանից բացի գյուղատնտեսության ոլորտում զբաղվում է սերմերի, պեստիցիդների և գյուղատնտեսական տեխնիկայի վաճառքով։ Delta Agrar ընկերությունում աշխատում է 1500 մարդ, մշակվում է 16000 հեկտար հող և արտադրանքը ներկայացնում շուկայում։
Delta Real Estate Group — գործունեության հիմնական ուղղությունը անշարժ գույքի շուկայում նոր չափանիշների ներդրում է։ Ստորաբաժանումը զբաղվում է այդ ոլորտի գործունեության բոլոր օղականերով՝ պլանովորումից և նախագծի ստեղծումից մինչև արդեն կառուցված օբեկտի իրացումը։ Կարևոր գործոն է բազմաբնույթ լինելը, որը թույլ է տալիս զբաղվել ինչպես առանձին կառույցների, այնպես էլ գրասենյակային, բնակելի և հյուրանոցային շենքերի վաճառքով։ Դրա օրինակ է Բելգրադի և ընդհանրապես Սերբիայի առաջին առևտրի կենտրոնը՝ Դելտա-Սիթին, ինչպես նաև Crowne Plaza հյուրանոցը Պոտգորիցաում, որը վերանորուգումից հետո բացվել է 2013 թվականի դեկտեմբերի 30-ին։
Delta Distribucija — Delta Holding-ի անդամ ընկերություն, որը զբաղվում է սպառողական ապրանքների տարածմամբ և որի կազմի մեջ մտնում է Delta Transportation System և Automobiles: Հիմնական գործունեությունն ուղղված է ապրանքների մատակարարմանը, դրանց պահպանմանը պահեստներում և ենթակառուցվածքի աջակցումն ու զարգացումն։ Տրանսպորտային համակարգի ճյուղը պատասխանատու է լոգիստիկայի համար, իսկ ավտոմեքենաների ներմուծման բաժինը զբաղվում է դրանց վաճառքով և ընդլայնում ավտոկենտրոնների ցանցի ընդլայմամբ։
Delta Fondacija — Հումանիտար օգնության իրականացման, մշակույթի, կրթության, առողջապահության, շրջական միջավայրի պահպանության և սոցիալակա ապահովության ոլորտներում միջոցառումների կազմակերպման հիմնական գործնկեր է։ Աշխատանքի վերահսկաման և համակարգման համար ստեղծվել է Delta Holding Foundation:


== Ծանոթագրություններ ==


== Արտաքին հղումներ ==
Պաշտոնական կայք